બહુચરાજીમાં જમીન મામલે સાત માસ અગાઉ થયેલી હિંસક અથડામણ કેસમાં પિતા પુત્રની હત્યા કરવાના કેસમાં બે આરોપીઓએ જામીન અરજીને અલગ-અલગ કોર્ટોએ ફગાવી હતી. બહુચરાજીનાં હારીજ રોડ પર આવેલી જમીનનાં કબજા મામલે માંડલનાં હાંસલપુર અને બહુચરાજીનાં ડેડાણા ગામનાં ભરવાડો વચ્ચે થયેલી હિંસક અથડામણ કેસમાં હાંસલપુરનાં ભરવાડ પિતા-પુત્રની હત્યા કરાઈ હતી.જેમાં હાંસલપુરનાં કાનજીભાઈ ધુળાભાઈ ભરવાડનાં માણસો પર ડેડાણા ગામનાં મણાભાઈ ભરવાડનાં માણસોએ લાકડી, ધારીયા અને તીક્ષ્ણ હથિયારો વડે હુમલો કરતાં હાંસલપુરનાં પાંચ લોકો ઈજાગ્રસ્ત થયા હતા.